ପଞ୍ଚାୟତ ଲଢ଼େଇରେ କେତେ ଟଙ୍କା ଦରକାର ହୁଏ? ମତ ଦେଲେ ସରପଞ୍ଚ ଆଶାୟୀ । ଏପଟେ ସର୍ବଦଳୀୟ ବୈଠକରେ ଖର୍ଚ୍ଚ ସୀମା ବଢ଼ାଇବାକୁ ଆସିଲା ପ୍ରସ୍ତାବ । | Kanak News\nBy Tusar Samantaray On Nov 6, 2021 - 7:25 PM\nକନକ ବ୍ୟୁରୋଃ ଏଥର ବ୍ୟୟବହୁଳ ହେବ କି ତ୍ରିସ୍ତରୀୟ ପଞ୍ଚାୟତ ନିର୍ବାଚନ ? କାରଣ ପ୍ରାର୍ଥୀଙ୍କ ଖର୍ଚ୍ଚସୀମା ବଢ଼ାଇବାକୁ ସର୍ବଦଳୀୟ ବୈଠକରେ ପ୍ରସ୍ତାବ ଆସିଛି । ସରପଞ୍ଚଙ୍କ ପାଇଁ ସର୍ବାଧିକ ଖର୍ଚ୍ଚସୀମା ୮୦ ହଜାର ଥିବା ବେଳେ ଏହାକୁ ୨ ଲକ୍ଷ କରିବାକୁ ଦାବି ହୋଇଛି ।\nନିର୍ବାଚନରେ କେତେ ଟଙ୍କା ଖର୍ଚ୍ଚ କରନ୍ତି ସରପଞ୍ଚ?\nକେତେ ଟଙ୍କା ଖର୍ଚ୍ଚ କରନ୍ତି ଜିଲ୍ଲା ପରିଷଦ ପ୍ରାର୍ଥୀ?\n୨୦୧୭ ମସିହାରେ କେତେ ଖର୍ଚ୍ଚ କରିଛନ୍ତି, ଆଉ ଏବେ ଯଦି ନିର୍ବାଚନର ସମୁଖୀନ ହେବେ, ତେବେ କେତେ ଖର୍ଚ୍ଚ କରିବାକୁ ପଡ଼ିବ, ତାହା କହିଛନ୍ତି ରାଜ୍ୟର ବିଭିନ୍ନ ଅଞ୍ଚଳର ସରପଞ୍ଚ । କେନ୍ଦ୍ରାପଡ଼ା କି ଅସ୍ତରଙ୍ଗ ହେଉ, ସୁନ୍ଦରଗଡ଼ କି ମାଲକାନଗିରି, ପ୍ରାୟ ସବୁ ଅଞ୍ଚଳରୁ ଗୋଟିଏ କଥା ଜାଣିବାକୁ ମିଳିଛି, ସରପଞ୍ଚ ନିର୍ବାଚନ ବେଶ ମହଙ୍ଗା । ଯେତିକି କୁହାଯାଏ, ତାଠାରୁ ଢ଼େର ଅଧିକ ଖର୍ଚ୍ଚ ହୁଏ ନିର୍ବାଚନରେ ।\nଫେବ୍ରୁଆରୀ ମାସରେ ହେବାକୁ ଯାଉଛି ତ୍ରିସ୍ତରୀୟ ପଞ୍ଚାୟତ ନିର୍ବାଚନ । ଏ ନେଇ ରାଜ୍ୟ ନିର୍ବାଚନ କମିସନଙ୍କ ପକ୍ଷରୁ ପ୍ରକ୍ରିୟା ଆରମ୍ଭ ହୋଇଗଲାଣି । ଆଜି ହୋଇଥିବା ସର୍ବଦଳୀୟ ବୈଠକରେ ରାଜନୈତିକ ଦଳଗୁଡିକ ଅନେକ ପ୍ରସ୍ତାବ ମଧ୍ୟରୁ ପ୍ରାର୍ଥୀଙ୍କ ଖର୍ଚ୍ଚ ସୀମା ବୃଦ୍ଧି ପ୍ରସ୍ତାବ ଚର୍ଚ୍ଚା ବଢ଼ାଇଛି । ପ୍ରମୁଖ ପ୍ରସ୍ତାବ ମଧ୍ୟରେ ରହିଛି -\nପ୍ରାର୍ଥୀଙ୍କ ନିର୍ବାଚନ ଖର୍ଚ୍ଚ ସୀମା ବୃଦ୍ଧି\nଜିଲ୍ଲା ପରିଷଦ ପ୍ରାର୍ଥୀଙ୍କ ଖର୍ଚ୍ଚ ୨ ଲକ୍ଷରୁ ୫ ଲକ୍ଷ ଟଙ୍କା କରିବା\nସମିତି ସଭ୍ୟ ଓ ସରପଞ୍ଚ ପ୍ରାର୍ଥୀଙ୍କ ଖର୍ଚ୍ଚ ୮୦ ହଜାରରୁ ୨ ଲକ୍ଷ ଟଙ୍କାକୁ ବୃଦ୍ଧି\nଅଧିକ ୨ ଘଣ୍ଟା ଭୋଟିଂ ସମୟ ବୃଦ୍ଧି ପାଇଁ ଦାବି\nୱାର୍ଡସ୍ତରରେ ଭୋଟର ଲିଷ୍ଟ ପ୍ରସ୍ତୁତ\nମଦ ମୁକ୍ତ ନିର୍ବାଚନ ପାଇଁ ଆସିଛି ପ୍ରସ୍ତାବ\nଏପଟେ ପ୍ରସ୍ତାବଗୁଡିକ ଉପରେ ବିଚାର ବିମର୍ଶ କରି ନିଷ୍ପତ୍ତି ନେବେ ବୋଲି କହିଛନ୍ତି ରାଜ୍ୟ ନିର୍ବାଚନ କମିସନର ଆଦିତ୍ୟ ପାଢୀ ।\nମୁଖ୍ୟମନ୍ତ୍ରୀଙ୍କ କଳାହାଣ୍ଡି ଗସ୍ତକୁ ନେଇ ତେଜିଲା ରାଜନୀତି । ବିରୋଧ କରିବା ପାଇଁ ବିରୋଧୀଙ୍କ ଜୋରଦାର ପ୍ରସ୍ତୁତି ।
